31994D0059
L 027/53
JURNALUL OFÍCIAL AL UNIUNII EUROPENE
DECIZIA COMISIEI
din 26 ianuarie 1994
privind condițiile de sănătate animală și de certificare veterinară pentru importul de produse din carne provenind din Bahrain și de modificare a Deciziei 79/542/CEE a Consiliului și a Deciziei 91/449/CEE a Comisiei
(Text cu relevanță pentru SEE)
(94/59/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 1601/92 (2), în special articolele 21a și 22,
întrucât Decizia 79/542/CEE a Consiliului (3), astfel cum a fost modificată ultima dată prin Decizia 93/507/CEE a Comisiei (4), prezintă o listă a țărilor terțe din care statele membre autorizează importurile de bovine, porcine, cabaline, oi și capre, carne proaspătă și produse din carne;
întrucât Decizia 91/449/CEE a Comisiei (5), astfel cum a fost modificată ultima dată prin Decizia 93/504/CEE (6), stabilește modelele de certificate de sănătate animală pentru produsele din carne importate din țările terțe;
întrucât, ca urmare a unei misiuni veterinare comunitare, se pare că, indiferent de starea de sănătate a animalelor, Bahrain dispune de servicii veterinare suficient de bine structurate și organizate; întrucât producerea anumitor produse de carne tratate termic destinate exportului în comunitate va fi supravegheată de un medic veterinar oficial numit de Departamentul pentru servicii veterinare;
întrucât condițiile de sănătate animală și certificarea veterinară trebuie să fie adaptate la situația sănătății animale din țările terțe interesate;
întrucât s-a garantat că carnea proaspătă care urmează să fie prelucrată în Bahrain provine de la unități aprobate în conformitate cu dispozițiile Directivei 72/462/CEE;
întrucât măsurile prevăzute în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Statele membre autorizează importul de produse din carne din Bahrain care fost supuse:
-
fie al unui tratament termic într-un recipient închis ermetic la o valoare Fo de trei sau mai mult, fie
-
unui tratament termic astfel încât să atingă o temperatură în centru de cel puțin 80 °C.
(2) Statele membre nu autorizează importul din Bahrain a altor produse din carne decât cele menționate la alineatul (1).
Articolul 2
În Partea I din anexa la Decizia 79/542/CEE, se introduce următorul rând în conformitate cu ordinea alfabetică a codului ISO:
Articolul 3
Decizia 91/449/CEE se modifică după cum urmează:
1.
În Partea II din anexa B, lista țărilor care au aprobarea de utilizare a modelului de certificat de sănătate animală se modifică prin introducerea următoarei țări:
„Bahrain”.
2.
În Partea II din anexa C, lista țărilor care au aprobarea de utilizare a modelului de certificat de sănătate animală se modifică prin inserarea următoarei țări:
„Bahrain”.
Articolul 4
Prezenta decizie se adresează statelor membre.
Adoptată la Bruxelles, 26 ianuarie 1994.